《过永庆寺逢牡丹作》
清代·静诺

东风习习春将夏，宝马香车如放假。夹道松杉满径阴，黄鹂坐语春风下。

偏反绰约逞娇颜，徘徊终日不知还。花王似殿东王令，好鸟枝头笳鼓竞。

莫言花落不如人，人老能如花更春。惟有青山常对峙，年年花落路傍尘。

小鸟欲答忽飞去，宛转如歌昔时句。但使衰年无病侵，岁岁花前常小憩。

作者简介：静诺，仁和人，林氏女，号自閒道人。雄圣庵尼。有《息肩庐诗草》。